75 % от българите не вярват в българския парламент, 50 % вярват на Европейския | Витоша Нюз
Българските граждани запазват одобрението си към Европейския съюз и неговите институции и са склонни да се доверяват повече на тях, отколкото на националните институции, съобщава в пресъобщение Европейската комисия. Това сочат резултатите от допитването Евробарометър 84, проведен в края на миналата година. Почти половината от българските граждани вярват на Европейския парламент, но в същото време три четвърти от тях се отнасят с недоверие към българското Народно събрание. Доверието в Европейската комисия е 41%, а това в националното правителство – 23%.
Кристалина Георгиева, заместник-председател на Европейската комисия с ресор „Бюджет и човешки ресурси“ заяви:
„Високото доверие в европейските институции е знак, че хората оценяват работата, която вършим. Това не трябва да ни успокоява. Продължаваме да търсим решения на проблемите, които ги вълнуват – бежанската криза и мерките за ограничаване на незаконната миграция, запазване на свободата на движение, допълнителен ръст на икономиката. Така гражданите ще бъдат те сигурни, че Европейският съюз им помага да живеят по-добре.“
Пълните резултати от проучването може да намерите на адрес: http://ec.europa.eu/COMMFrontOffice/PublicOpinion/index.cfm/Survey/getSurveyDetail/instruments/STANDARD/surveyKy/2098